विधायक के संरक्षण में भ्रष्टाचार गुंडागर्दी का बोलबाला: भाजपा
भाजपाके पूर्व जिला अध्यक्ष सुभाष ठाकुर ने स्वास्थ्य सेवाओं, कानून व्यवस्था तथा बिलासपुर के विकास को लेकर सदर के विधायक पर निशाना साधा है। उन्होंने कहा कि बिलासपुर में गुंडागर्दी और भ्रष्टाचार का बोलबाला हो गया है। यह सब विधायक के संरक्षण में हो रहा है। आला अधिकारी भी केवल विधायक की ही बात मानते हैं। इसके चलते डीसी ऑफिस एक तरह से डिस्ट्रिक्ट कांग्रेस ऑफिस बनकर रह गया है। भाजपा इसे किसी सूरत में बर्दाश्त नहीं करेगी। जनहित में लोकतांत्रिक तरीके से इसके खिलाफ आवाज बुलंद की जाएगी।
कहांजा रही 2 करोड़ की दवाइयां
मंगलवारको सर्किट हाउस में आयोजित प्रेस काॅन्फ्रेंस में सुभाष ठाकुर ने कहा कि बिलासपुर में स्वास्थ्य सेवाएं बुरी तरह से चरमरा गई हैं। विधायक द्वारा डराए-धमकाए जाने के कारण कई डॉक्टर नौकरी छोड़ चुके हैं। जिला अस्पताल में 25 से 28 डॉक्टर होने चाहिए, लेकिन वर्तमान में केवल 13 डॉक्टर उपलब्ध हैं। सदर क्षेत्र की 6 पीएचसी बगैर डॉक्टर के चल रही हैं, जबकि 3 सीएचसी में 5 के बजाए केवल 1-1 डॉक्टर है। मामूली सी बीमारी के इलाज के लिए भी मरीजों को मंडी, हमीरपुर, शिमला या चंडीगढ़ जाना पड़ रहा है। विधायक कह रहे हैं कि सरकार ने 2 करोड़ रुपए की दवाइयां उपलब्ध कराई हैं। सवाल यह है कि जब अस्पतालों में मरीजों को दवा लिखने के लिए डॉक्टर ही उपलब्ध नहीं हैं तो यह दवाइयां आखिर कहां जा रही हैं।
चहेतोंको बांटी जा रही पाइपें
सुभाषठाकुर ने कहा कि केंद्रीय स्वास्थ्य मंत्री जेपी नड्डा के समय कोलडैम पेयजल योजना के लिए 65 करोड़ रुपए मंजूर हुए थे। अब तो कोलडैम से विद्युत उत्पादन भी शुरू हो चुका है, लेकिन इस स्कीम से लोगों को पानी आज तक नहीं मिल पाया है। इस योजना के बनने से केवल लोगों की पेयजल समस्या दूर होनी थी, बल्कि हैंडपंप लगाने की जरूरत भी नहीं पड़नी थी। उन्होंने दावा किया कि पिछले 4 वर्षों में इस योजना के तहत टैंक और मेन लाइन बिछाने के लिए कोई काम नहीं किया गया। इसके बजाए पाइपें चहेतों को बांटी जा रही हैं। इसकी जांच होनी चाहिए।
मुद्दों को पंचायत स्तर तक ले जाएगी भाजपा
सुभाषठाकुर ने कहा कि डीएफओ और एक डॉक्टर ने विधायक पर उनके साथ दुर्व्यवहार करने और डराने-धमकाने का आरोप लगाते हुए बाकायदा लिखित शिकायत की थी। कोई एक्शन लेना तो दूर, पुलिस ने एफआईआर तक दर्ज नहीं की। बाद में दबाव डालकर मामला रफा-दफा कर दिया गया। डियारा सेक्टर में 2-3 दिन तक गुंडागर्दी चरम पर रही। केवल एसडीएम मौके पर गए, बल्कि आधी रात को एसपी को फ्लैग मार्च भी करना पड़ा। इन मुद्दों को पंचायत स्तर पर ले जाने के साथ भाजपा इन्हें चुनाव में उठाएगी। इस मौके पर बृजलाल ठाकुर, जिंदूराम, रामलाल, नीना कौशल, अंजना, कृष्णलाल, नंदलाल, ज्योति, हंसराज, राकेश, रामकिशोर, सीताराम, विकास आदि मौजूद थे।
बिलासपुर के सर्किट हाउस में पत्रकारों से बातचीत करते भाजपा नेता सुभाष ठाकुर अन्य।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva